
Text rozhodnutia
Súd: Krajský súd Banská Bystrica Spisová značka: 16CoP/24/2012 Identifikačné číslo súdneho spisu: 6911207408 Dátum vydania rozhodnutia: 25. 04. 2012 Meno a priezvisko sudcu, VSÚ: Mgr. Štefan Baláž ECLI: ECLI:SK:KSBB:2012:6911207408.1 Uznesenie Krajský súd v Banskej Bystrici vo veci starostlivosti o maloletého D. I., rodeného S., narodeného XX. XX. XXXX, bytom u rodičov, zastúpeného Úradom práce, sociálnych vecí a rodiny Revúca, dieťa rodičov: matky C. I., narodenej XX. XX. XXXX a otca S. I., narodeného XX. XX. XXXX, obaja bytom XXX XX S., E. A. Z. o odvolaní rodičov maloletého proti uzneseniu Okresného súdu Revúca č. k. 7P/30/2012 - 30 zo dňa 14. 03. 2012, takto r o z h o d o l : Uznesenie okresného súdu z r u š u j e . o d ô v o d n e n i e : Napadnutým uznesením okresný súd Revúca preniesol svoju príslušnosť na Okresný súd Brezno. Súd prvého stupňa postupoval podľa ust. § 177 ods. 2 OSP s poukazom na ust. § 88 ods. 1 písm. c) OSP. V odôvodnení uznesenia súd uviedol, že za bydlisko maloletého sa považuje miesto, v ktorom sa maloletý trvale zdržuje na základe dohody rodičov alebo iných rozhodujúcich skutočností. Na Okresný súd Revúca bola príslušnosť prenesená správne, keďže Okresný súd Rimavská Sobota tak rozhodol na základe trvalého pobytu maloletého dieťaťa a jeho rodičov. Až následnými úkonmi Okresného súdu Revúca bola zistená skutočnosť, že rodičia sa s maloletým dieťaťom presťahovali do obce Q., pre ktorú je príslušný Okresný súd Brezno. Ďalej súd poukázal na skutočnosť, že je v záujme maloletého dieťaťa, aby vec bola vedená na súde v obvode bydliska maloletého dieťaťa aj s prihliadnutím na príslušnosť miestnych sociálnych úradov. Proti uzneseniu podali v zákonnej 15 dňovej lehote odvolanie ( § 204 ods. 1 veta prvá OSP) rodičia maloletého. S prenesením príslušnosti na Okresný súd Brezno nesúhlasili, nakoľko bývajú v E. A. č. 6, kde majú aj trvalý pobyt. Uviedli, že v Q. sa zdržiavajú iba občas pri príbuzných, no i naďalej chcú bývať v E. A.. Maloletý S. I. (predtým D. S.) má rovnako trvalý pobyt v E. A. č. X. K odvolaniu rodičov sa vyjadril Úrad práce, sociálnych vecí a rodiny. Uviedol, že dňa 05. 03. 2012 uskutočnil šetrenie v domácnosti C. a S. Anderkových, bytom E. A. č. X. . Susedia uviedli, že rodina sa tam už nezdržiava, odišla bývať do obce Q., kde býva matka pani I.. Podľa vyjadrenia susedov sa rodina presťahovala koncom roka 2011. Následne sa dňa 21. 03. 2012 na Úrad práce sociálnych vecí a rodiny Revúca dostavili obaja manželia I. a uviedli, že v Q. boli len na dlhodobej návšteve, no naďalej majú trvalý pobyt v E. A. č. X; rovnako maloletý D. I. má taktiež trvalý pobyt v E. A. č. X. Krajský súd, ako súd odvolací ( § 10 ods. 1 OSP), odvolanie prejednal v medziach daných ustanovením § 212 ods. 1 OSP a uznesenie okresného súdu postupom podľa § 214 ods. 1, 2 OSP bez nariadenia pojednávania podľa ust. § 221 ods. 1 písm. h) OSP zrušil. Podľa ust. § 88 ods. 1 písm. c) OSP je na konanie príslušný súd, v obvode ktorého má maloletý na základe dohody rodičov alebo rozhodnutia súdu, prípadne iných rozhodujúcich skutočností svoje bydlisko, ak ide o vec starostlivosti o maloletých, konanie o osvojiteľnosti, osvojenie alebo o povolenie uzavieť manželstvo maloletému. Podľa ust. § 177 ods. 2 OSP, ak sa zmenia okolnosti, podľa ktorých sa posudzuje príslušnosť, môže príslušný súd preniesť príslušnosť na iný súd, ak je to v záujme maloletého. Ak tento súd nesúhlasí s prenesením príslušnosti, rozhodne jeho nadriadený súd. Z predloženého spisového materiálu odvolací súd zistil, že návrh na začatie konania o zbavenie funkcie poručníka maloletého dieťa bol podaný na Okresný súd Rimavská Sobota. Lustráciou na uvedenom súde bolo zistené, že v predchádzajúcich konaniach o starostlivosti o maloletého bola prenesená príslušnosť na Okresný súd Revúca. (o osvojení maloletého rozhodol uznesením č. k. 7P/92/2010 - 47 zo dňa 04. 03. 2011 Okresný súd Revúca.) Po podaní návrhu Okresný súd Rimavská Sobota rozsudkom č k. 7P/100/2011 - 18 zo dňa 25. 08. 2011 odvolal z funkcie poručníka maloletého H.. I. R., čím zmenil rozsudok tamojšieho súdu č. k. 2P/315/2009 - 17 zo dňa 10. 02. 2010. Následne uznesením č. k. 7P/100/2011 - 23 zo dňa 12. 01. 2012 preniesol svoju príslušnosť podľa ust. § 177 ods. 2 OSP na Okresný súd Revúca. Po prenesení príslušnosti Okresný súd Revúca zo správy Úradu práce, sociálnych vecí a rodiny Revúca zistil, že rodina maloletého sa na adrese S., XA. č. X už nezdržiava. Pri zisťovaní pomerov susedia uviedli, že rodina odišla bývať k príbuzným do obce Q.. Okresný súd preto postupom podľa ust. § 177 ods. 1 OSP preniesol príslušnosť na Okresný súd Brezno, v obvode ktorého sa obec Q. nachádza. V ustanovení § 177 ods. 2 OSP je upravený osobitný postup prenesenia príslušnosti po začatí konania. Ide o významný prelom zásady trvania založenej príslušnosti súdu (perpetuatio fori), preto predpoklady pre postup podľa § 177 ods. 2 OSP treba využiť len v odôvodnených prípadoch. Tento postup je viazaný na zmenu okolností pre posúdenie príslušnosti, ktorá nie je prechodná, ale trvalého charakteru. Ďalším predpokladom je, že uvedené je v záujme maloletého dieťaťa. V prejednávanej veci Okresný súd Revúca rozhodol o prenesení príslušnosti na základe správy Úradu práce, sociálnych vecí a rodiny o tom, že rodina maloletého sa v mieste bydliska nezdržiava, ale presťahovali sa k príbuzným v obci Q.. Podľa vyjadrení rodičov maloletého sa však u príbuzných zdržiavali len prechodne, ich pobyt má charakter návštevy. Trvalý pobyt má ako maloletý, tak aj obaja jeho rodičia v E. A. č. 6, v obvode Okresného súdu Revúca. Tu majú úmysel trvalo sa zdržiavať. V priebehu konania tak nebola preukázaná zmena okolností, ktorá by mala ráz trvalosti . Postup podľa ust. § 177 ods. 2 OSP nie je dôvodný, na ďalšie vedenie konania je miestne príslušný Okresný súd Revúca, preto odvolací súd odvolaním napadnuté uznesenie Okresného súdu Revúca zrušil. O veci rozhodol senát odvolacieho súdu pomerom hlasov 3: 0. Poučenie: Proti tomuto uzneseniu odvolanie nie je prípustné.

